HASiL/2023/04/05 - 28 LEMBAGA HASIL DALAM NEGERI MALAYSIA RAIKAN 50 PENGAMAL MEDIA SABAH SEMPENA BULAN RAMADAN Kota Kinabalu, 05 April 2023 - Mengambil keberkatan dan kemuliaan bulan Ramadan, Lembaga Hasil Dalam Negeri Malaysia (HASiL) telah mengambil peluang meraikan hampir 50 pengamal media dalam Majlis Berbuka Puasa dan Apresiasi Media Sabah 2023 di Hotel Hilton, Kota Kinabalu sebagai mengiktiraf peranan agensi media dalam membangunkan negara. YBhg. Datuk Dr. Mohd Nizom bin Sairi, Ketua Pegawai Eksekutif HASiL dalam ucapannya berkata, inisiatif ini diadakan julung kali di Sabah. Ia diadakan sebagai tanda penghargaan dan terima kasih atas sokongan yang telah diberikan oleh pihak media sepanjang tahun 2022 melalui laporan berita serta publisiti yang diterbitkan dalam menguar-uarkan peranan dan fungsi HASiL. Jalinan kerjasama strategik yang terbina ini amatlah penting kepada HASiL bagi memastikan maklumat percukaian yang sahih dan tepat disampaikan kepada orang awam umumnya dan pembayar cukai khususnya. Kehadiran media ini sangat signifikan dalam membantu HASiL menambah baik mutu penyampaian dan memperkasakan /LHDNM @LHDNMofficial LHDNM LhdnTube @LHDNMofficial 1/ 4
@LHDNMofficial HASiL/2023/04/05 - 28 perkhidmatan percukaian selaras dengan pendekatan Awareness, Education dan Services (A.E.S). Majlis ini juga diserikan dengan penyampaian plak penghargaan kepada wakil-wakil media yang hadir. Majlis turut disertai oleh YBrs. Puan Wan Ramiza Binti Wan Ghazali, Timbalan Ketua Pegawai Eksekutif (Operasi Percukaian), Cik Ranjeet Kaur, Pengarah Pejabat Ketua Pegawai Eksekutif, YBhg. Datuk Hajam Bin Lajah Alam, Pengarah Negeri Sabah, barisan pengurusan atasan dan pegawai-pegawai kanan HASiL. Sebarang pertanyaan serta maklum balas berkaitan boleh dimajukan kepada kami melalui: a) Hasil Care Line di talian 03-8911 1000 / 603-8911 1100 (Luar Negara); b) HASiL Live Chat; dan c) Borang Maklum Balas di portal rasmi HASiL di pautan pantas # # # SEKIAN, TERIMA KASIH Dikeluarkan Oleh: Bahagian Komunikasi | Pejabat Ketua Pegawai Eksekutif Lembaga Hasil Dalam Negeri Malaysia Hasil Care Line : 03-8911 1000 / 603-8911 1100 (luar negara) Hasil Recovery Call Centre: 03-8751 1000 Portal Rasmi : Tarikh: 05 April 2023 2/ 4 @LHDNMofficial /LHDNM LHDNM @LHDNMofficial LhdnTube
@LHDNMofficial HASiL/2023/04/05 - 28 LAMPIRAN YBhg. Datuk Dr. Mohd Nizom Sairi, KPE HASiL menyampaikan ucapan alu-aluan sempena Majlis Berbuka Puasa dan Apresiasi Media Sabah 2023 yang bertempat di Hotel Hilton, Kota Kinabalu. Al Fadhil Ustaz Mohd Anuar Ali, Pengerusi Pertubuhan Pendidikan Islam Sabah (PISA) menyampaikan Tazkirah Ramadan kepada tetamu undangan sebelum sesi berbuka puasa. 3/ 4 @LHDNMofficial /LHDNM LHDNM @LHDNMofficial LhdnTube
@LHDNMofficial HASiL/2023/04/05 - 28 Sesi penyampaian plak penghargaan oleh YBhg. Datuk Dr. Mohd Nizom Sairi kepada wakil agensi media yang hadir sebagai mengiktiraf peranan media dalam membangunkan negara. Sesi bergambar bersama dengan pengamal-pengamal media yang hadir dalam Majlis Berbuka Puasa dan Apresiasi Media Sabah 2023. 4/ 4 @LHDNMofficial /LHDNM LHDNM @LHDNMofficial LhdnTube